Ilmatäytteiset sup-laudat pumpataan tuotekohtaisilla ohjeilla tiettyyn painelukemaan. Laudan täyttäminen ei onnistu puhaltamalla vaan täyttämiseen täytyy käyttää käsipumppua, sähkökäyttöistä pumppua tai vaikkapa ilmakompressoria. Vaivattomin tapa täyttää sup-lauta on sähkö- tai akkukäyttöinen pumppu. Vaihtoehtoisesti kannattaa pumpun olla kaksisuuntaisuus-toiminnolla ja painemittarilla varustettu. Kaksisuuntaisuuden ansiosta täyttäminen on aluksi nopeaa, koska ilmaa pumppaantuu sekä ylös vetäessä että alaspäin painaessa. Loppuvaiheessa, kun paine on jo kasvanut suureksi, voi pumppaamista keventää kääntämällä pumpun yksisuuntaiseksi, jolloin vain alaspäin painamalla ilmaa pumppaantuu lautaan. Pumpun painemittari näyttää milloin painelukema on riittävä.
Laudasta tyhjennetään ilma avaamalla ensin venttiili ja sitten rullaamalla lautaa tiiviisti, jotta ilma poistuu. Jos säilytät sup-lautaa tyhjänä ja kokoon käärittynä, sen kuivaaminen ja puhdistaminen tulee tehdä erityisen huolellisesti. Jos haluat säilyttää laudan täytettynä, ohjeen mukaista maksimipainetta kannattaa varastoinnin ajaksi laskea reilusti.